b'\n_START_ARTICLE_\nCarsten Mogensen\n_START_SECTION_\nKarriere\n_START_PARAGRAPH_\nSammen med Mathias Boe har Carsten Mogensen blandt andet vundet s\xc3\xa6sonfinalen i BWF Super Series 2010 i begyndelsen af januar 2011. Samtidig var parret \xc3\xb8verstplaceret p\xc3\xa5 verdensranglisten. Sammen med Boe har han flere gange vundet Copenhagen Masters (2011, 2013, 2014 og 2015) og en gang sammen med Mads Pieler Kolding (2012)._NEWLINE_Carsten Mogensen og Mathias Boe vandt i 2011 og 2015  All England i herredouble, og i 2012 vandt de s\xc3\xb8lvmedalje ved OL i London efter finalenederlag til kineserne Cai Yun og Fu Haifeng._NEWLINE_Mogensen blev i februar 2016 under EM for hold i Kazan, Rusland, ramt af en aneurisme i hjernen og efterf\xc3\xb8lgende opereret herfor. Boe og Mogensen var blandt de oplagte deltagere til OL i Rio, men det s\xc3\xa5 med denne alvorlige sygdom ud til, at parret m\xc3\xa5tte opgive deltagelsen. Imidlertid kom Carsten Mogensen overraskende hurtigt tilbage p\xc3\xa5 tr\xc3\xa6ningsbanen, og 1. juni samme \xc3\xa5r spillede parret ved Indonesia Open deres f\xc3\xb8rste kamp efter Mogensens sygdom. Det lykkedes parret at blive klar til OL, hvor de blev elimineret i gruppespillet._NEWLINE_Turneringen All England i 2019, var den sidste han spillede med Matthias Boe. Han spiller nu sammen med Mads Kolding.\n_START_SECTION_\nPrivatliv\n_START_PARAGRAPH_\nCarsten Mogensen har tidligere v\xc3\xa6ret gift med bordtennisspilleren Mie Skov. Parret har sammen s\xc3\xb8nnen Benjamin, der blev f\xc3\xb8dt i 2015._NEWLINE_Carsten Mogensen arbejder til daglig i badmintonbutikken "Ketcherxperten" i Greve/Hundige Strand.'